Betta
Betta je rod intenzivno obojenih riba iz porodice Osphronemidae, koje su porijeklom iz slatkih stajaćih voda Jugoistočne Azije. Lahko se nalaze u potopljenim rižinim poljima, kanalima i barama. Sigurno najpoznatija i najraširenija vrsta ovoga roda je sijamski borac. Bette su dvodihalice, što znači da se pored kisika iz vode i opskrbljuju kisikom iz vazduha pomoću specijaliziranog organa - labirinta, zbog čega su izuzetno dobro prilagođene životu u oksigenom siromašnim vodama. Veličina tijela riba roda Betta se kreće od 2,5 do četrneast centimetara.. Mužjaci su uglavnom veći i intenzivnije obojeni. Usta su im prilagođena sakupljanju crvića, insekata i beskičmenjaka sa površine vode. Mužjaci riba ovog roda su izvrsni roditelji. Neslužbeno se dijele na bette koje ikru čuvaju i inkubiraju u pjenastom gnijezdu na površini vode, i na rjeđe vrste koje ikru čuvaju u ustima. Prema jednoj teoriji, ova druga grupa je evoluirala iz prve kako bi se prilagodila životu u tekućim vodama, u kojima je održavanje gnijezda mužjaku nemoguće. Zahvaljujući izlovu u komercijalne svrhe nekoliko vrsta se našlo na crvenoj listi ugroženih životinsjkih vrsta, dok je jedna vrsta izumrla u Singapuru u periodu između 1970. i 1994. godine.